钦定古今图书集成/明伦汇编/氏族典/第040卷 > 《凌迪知万姓统谱》 > 庞奋
## 钦定古今图书集成/明伦汇编/氏族典/第040卷 > 《凌迪知万姓统谱》 > 庞奋

按《后汉书冯绲传》：“绲父焕，安帝时为幽州刺史，疾忌
奸恶，数致其罪。时元菟太守姚光亦失人和，建光元
年，怨者乃诈作玺书谴责焕，光赐以欧刀。又下辽东
都尉庞奋，使速行刑。奋即斩光，收焕，焕欲自杀。绲疑
诏文有异，止焕曰：‘大人在州，志欲去恶，实无他故。必
是凶人妄诈，规肆奸毒，愿以事自上，甘罪无晚’。”焕从
其言，上书自讼，果诈者所为。征、奋抵罪。